Fléiz (Waasserbau)
E Fléiz ass am Éislek e Waassergruef deen ugeluecht gouf fir Wisen ze bewässeren. Bis an d'Nokrichszäit goufen a villen Deeler vum Éislek, grad sou wéi an aneren Deeler vu Mëtteleuropa Wise bewässert. Mam Op-oder Zoumaache vum Wisewier konnt ee regléiere wéivill Waasser a wat fir e Fléiz lafe sollt.

Mam Wisebeil goufen zwou parallel Linnen an d'Wiss geschloen (sou wäit ausernee wéi de Fléiz sollt breet ginn) an da goufe mam Mëttelstéck déi Stécker Wiss mam Buedem erausgeholl.

Sou Wise gouf et am Siegerland, an der Pfalz, um ieweschte Rhäin an am Schwarzwald. Déi bekanntst Beispiller a Mëtteleuropa sinn d'Anlagen am Val Venosta a Südtiroul déi do Waale genannt ginn an d'Suonen am Valais an der Schwäiz.

Am Abrëll 2022 gouf d'Fléize vun der UNESCO op d'Lëscht vum immaterielle Kulturierwen an der Kategorie Wëssensschätz a Bräich, déi d'Natur an den Universum betreffen opgeholl.

Um Spaweck 

 Fléizen op iki.lu, der Websäit vum immaterielle Kulturierwen zu Lëtzebuerg (gekuckt de 17. Abrëll 2022)

Landwirtschaft
Immateriellt Kulturierwen